EY-Meksiko-yhteisneuvoston päätös N:o 1/2000, tehty 23 päivänä maaliskuuta 2000, Euroopan yhteisön ja Meksikon yhdysvaltojen kauppaa ja kaupan liitännäistoimenpiteitä koskevalla väliaikaisella sopimuksella 8 päivänä joulukuuta 1997 perustetun yhteisneuvoston työjärjestyksen vahvistamisesta - Sekakomitean työjärjestys



Virallinen lehti nro L 157 , 30/06/2000 s. 0006 - 0009



EY-Meksiko-yhteisneuvoston päätös N:o 1/2000, tehty 23 päivänä maaliskuuta 2000, Euroopan yhteisön ja Meksikon yhdysvaltojen kauppaa ja kaupan liitännäistoimenpiteitä koskevalla väliaikaisella sopimuksella 8 päivänä joulukuuta 1997 perustetun yhteisneuvoston työjärjestyksen vahvistamisesta (2000/414/EY) YHTEISNEUVOSTO, joka ottaa huomioon Brysselissä 8 päivänä joulukuuta 1997 allekirjoitetun Euroopan yhteisön ja Meksikon yhdysvaltojen kauppaa ja kaupan liitännäistoimenpiteitä koskevan väliaikaisen sopimuksen, jäljempänä "väliaikainen sopimus", ja erityisesti sen 7-11 artiklan, sekä katsoo, että Kyseinen sopimus tuli voimaan 1 päivänä heinäkuuta 1998, ON PÄÄTTÄNYT SEURAAVAA: 1 artikla Puheenjohtaja Yhteisneuvoston puheenjohtajana toimii vuorotellen kahdentoista kuukauden ajan yhteisön puolesta Euroopan unionin neuvoston edustaja ja Meksikon puolesta Secretaría de Comercio y Fomento Industrialin, jäljempänä "SECOFI", jäsen. Ensimmäinen puheenjohtajuuskausi alkaa kuitenkin yhteisneuvoston ensimmäisenä kokoontumispäivänä ja päättyy 31 päivänä joulukuuta samana vuonna. 2 artikla Kokoukset 1. Yhteisneuvosto kokoontuu ministeritasolla säännöllisesti ja tarpeen vaatiessa osapuolten yhteisellä sopimuksella. 2. Kaikki yhteisneuvoston kokoukset pidetään osapuolten kesken sovitussa paikassa. 3. Yhteisneuvoston sihteerit kutsuvat yhdessä koolle yhteisneuvoston kokoukset. 3 artikla Edustus 1. Yhteisneuvoston jäsenten ollessa estyneinä kokouksiin voivat osallistua heidän edustajansa. 2. Jäsenen, joka haluaa lähettää puolestaan edustajan, on ilmoitettava puheenjohtajalle edustajansa nimi ennen sitä kokousta, jossa tämä häntä edustaa. Yhteisneuvoston jäsenen edustajalla on kaikki tämän jäsenen oikeudet. 4 artikla Valtuuskunnat Yhteisneuvoston jäsenillä voi olla apunaan virkamiehiä. Ennen kutakin kokousta yhteisneuvoston puheenjohtajalle on ilmoitettava kummankin osapuolen valtuuskunnan suunniteltu kokoonpano ja sen johtaja. 5 artikla Sihteeristö Euroopan unionin neuvoston pääsihteeristön virkamies ja SECOFIn virkamies toimivat yhdessä yhteisneuvoston sihteereinä. 6 artikla Asiakirjat Kun asioiden käsittely yhteisneuvostossa perustuu niitä tukeviin asiakirjoihin, sihteerit numeroivat kyseiset asiakirjat ja jakavat ne yhteisneuvoston asiakirjoina. 7 artikla Kirjeenvaihto 1. Yhteisneuvostolle tai yhteisneuvoston puheenjohtajalle osoitettu kirjeenvaihto toimitetaan molemmille yhteisneuvoston sihteereille. 2. Sihteerit varmistavat, että kirjeenvaihto toimitetaan yhteisneuvoston puheenjohtajalle ja tarvittaessa jaetaan 6 artiklassa tarkoitettuina asiakirjoina yhteisneuvoston muille jäsenille. Jaettu kirjeenvaihto lähetetään komission pääsihteeristöön, jäsenvaltioiden pysyviin edustustoihin ja SECOFIin. 3. Asianomainen sihteeri lähettää yhteisneuvoston puheenjohtajan kirjeenvaihdon sen vastaanottajille ja tarvittaessa jakaa sen 6 artiklassa tarkoitettuina asiakirjoina muille yhteisneuvoston jäsenille 2 kohdassa mainittuihin osoitteisiin. 8 artikla Kokousten esityslista 1. Yhteisneuvoston sihteerit laativat osapuolten ehdotusten perusteella jokaista kokousta varten ehdotuksen esityslistaksi. Se lähetetään 7 artiklassa tarkoitetuille vastaanottajille viimeistään 15 päivää ennen kokousta. Esityslistaehdotuksessa ovat asiat, joiden esityslistalle ottamista koskevan pyynnön kumpi tahansa sihteereistä on vastaanottanut viimeistään 21 päivää ennen kokousta kuitenkin niin, että asioita ei oteta esityslistaehdotukseen, ellei niitä tukevia asiakirjoja ole toimitettu sihteereille viimeistään esityslistan lähettämispäivänä. Yhteisneuvosto hyväksyy esityslistan kunkin kokouksen alussa. Muu kuin esityslistaehdotuksessa oleva asia voidaan ottaa esityslistalle osapuolten suostumuksella. 2. Osapuolten suostumuksella 1 kohdassa määriteltyjä määräaikoja voidaan lyhentää erityistapauksissa esille tulevien vaatimusten huomioon ottamiseksi. 9 artikla Pöytäkirja 1. Sihteerit laativat yhdessä mahdollisimman pian kustakin kokouksesta pöytäkirjaehdotuksen. 2. Pöytäkirja sisältää yleensä jokaisen esityslistalla olevan asian osalta: a) yhteisneuvoston käsiteltäväksi saatetut asiakirjat, b) lausumat, jotka yhteisneuvoston jäsen on pyytänyt kirjattaviksi, c) tietyistä asioista tehdyt päätökset, annetut suositukset, sovitut kannat ja tehdyt päätelmät. 3. Pöytäkirjassa on myös luettelo kokoukseen osallistuneista yhteisneuvoston jäsenistä tai heidän edustajistaan. 4. Pöytäkirjaehdotus annetaan yhteisneuvoston hyväksyttäväksi sen seuraavassa kokouksessa. Kumpikin osapuoli voi myös kirjallisesti hyväksyä pöytäkirjaehdotuksen. Kumpikin sihteeri allekirjoittaa hyväksytyn pöytäkirjan kaksi alkuperäistä kappaletta, jotka osapuolet arkistoivat. Jäljennös pöytäkirjasta toimitetaan jokaiselle 7 artiklassa tarkoitetulle vastaanottajalle. 10 artikla Päätökset ja suositukset 1. Yhteisneuvosto tekee päätöksensä ja antaa suosituksensa osapuolten yhteisellä sopimuksella. Kokousten välisenä aikana yhteisneuvosto voi tehdä päätöksiä tai antaa suosituksia kirjallista menettelyä noudattaen, jos osapuolet niin sopivat. Kirjallinen menettely koostuu osapuolten suostumuksella toimivien sihteerien välisestä noottien vaihdosta. 2. Väliaikaisen sopimuksen 9 artiklassa tarkoitettujen yhteisneuvoston päätösten otsikkona on "päätös" ja suositusten otsikkona "suositus", ja niiden jäljessä on järjestysnumero, päätöksen tekopäivä tai suosituksen antamispäivä ja aihe. 3. Kumpikin sihteeri todistaa oikeaksi yhteisneuvoston päätökset ja suositukset ja kummankin osapuolen valtuuskuntien johtajat allekirjoittavat oikeaksi todistetut jäljennökset niistä. 4. Päätökset ja suositukset toimitetaan jokaiselle 7 artiklassa tarkoitetulle vastaanottajalle yhteisneuvoston asiakirjoina. 11 artikla Julkisuus 1. Ellei toisin päätetä, yhteisneuvoston kokoukset eivät ole julkisia. 2. Kumpikin osapuoli voi päättää yhteisneuvoston päätösten ja suositusten julkaisemisesta virallisessa lehdessään. 12 artikla Kielet 1. Osapuolten viralliset kielet ovat yhteisneuvoston virallisia kieliä. 2. Jollei toisin päätetä, yhteisneuvosto käsittelee tavallisesti asioita ja tekee päätöksensä kyseisillä kielillä laadittujen asiakirjojen ja ehdotusten perusteella. 13 artikla Kulut 1. Euroopan yhteisö ja Meksikon yhdysvallat vastaavat kumpikin yhteisneuvoston kokouksiin osallistumisestaan aiheutuneista kuluista sekä henkilöstö-, matka- ja oleskelukulujen että postitus- ja televiestintäkulujen osalta. 2. Kokoukset järjestävä osapuoli vastaa järjestelyyn liittyvistä kuluista, kokousten tulkkauskuluista sekä asiakirjojen käännös- ja jäljentämiskuluista. 14 artikla Sekakomitea 1. Perustetaan väliaikaisen sopimuksen 10 artiklan mukaisesti sekakomitea, jonka tehtävänä on avustaa yhteisneuvostoa sen tehtävien hoitamisessa. 2. Sekakomitea muodostuu komission edustajista, joita jäsenvaltioiden edustajat avustavat, ja SECOFIn edustajista, jotka ovat tavallisesti korkeita virkamiehiä. 3. Sekakomitea valmistelee yhteisneuvoston kokoukset ja niissä käsiteltävät asiat, valvoo tarvittaessa yhteisneuvoston päätösten ja suositusten täytäntöönpanoa ja varmistaa yleisesti väliaikaisen sopimuksen moitteettoman toiminnan. Se käsittelee kaikkia yhteisneuvoston sille siirtämiä kysymyksiä ja kaikkia muita kysymyksiä, jotka voivat tulla esille väliaikaisen sopimuksen tavanomaisen täytäntöönpanon yhteydessä. Se antaa päätös- ja suositusehdotuksia yhteisneuvoston hyväksyttäväksi. 4. Sekakomitean työjärjestys on tämän päätöksen liitteenä. Tehty Lissabonissa 23 päivänä maaliskuuta 2000. Yhteisneuvoston puolesta Puheenjohtaja J. Gama LIITE